VNT อวดกำไรไตรมาส 3/62 พุ่งพรวด 71% มาที่ 1.07 พันลบ. รับปริมาณขายเพิ่ม-ต้นทุนลด
VNT อวดกำไรไตรมาส 3/62 พุ่งพรวด 71% มาที่ 1.07 พันลบ. จากปีก่อนกำไร 625.38 ลบ. รับปริมาณขายเพิ่ม-ต้นทุนลด ขณะที่งวด 9 เดือน มีกำไรเพิ่มขึ้น 9.51% มาที่ 2.29 พันลบ. จากปีก่อนกำไร 2.09 พันลบ.
12 พ.ย. 2562

บริษัท วีนิไทย จำกัด (มหาชน) หรือ VNT รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีกำไรเพิ่มขึ้น โดยมีสาเหตุหลักมาจากการลดลงของราคาวัตถุดิบในปีนี้ ประกอบกับเสถียรภาพในการผลิตที่บริษัทฯให้ความสำคัญในการปรับปรุงและพัฒนาอย่างต่อเนื่อง โดยปริมาณขายของผลิตภัณฑ์หลักเพิ่มขึ้นจากปีก่อน เนื่องจากการผลิตที่เต็มประสิทธิภาพ ช่วยลดผลกระทบจากราคาและค่าเงินบาทลงได้บางส่วน
ขณะที่ต้นทุนขายในไตรมาส 3 ปี 2562 จำนวน 3,445 ล้านบาท ลดลงจากปี 2561 จำนวน 716 ล้านบาท หรือคิดเป็น 17.2% สืบเนื่องจากราคาเอทิลีน และกลีเซอรินที่ปรับตัวลงอย่างมากจากอุปทานที่มากขึ้นและราคาน้ำมันดิบที่ลดลง
อีกทั้งในไตรมาสเดียวกันของปีก่อน บริษัทฯมีรายการขาดทุนจากการลดสัดส่วนเงินลงทุนในบริษัทร่วม จำนวน 93 ล้านบาท จากการเปลี่ยนแปลงสัดส่วนความเป็นเจ้าของในบริษัทเกลือพิมาย จำกัด จาก 28.49% เป็น 20.56% ซึ่งเป็นผลมาจากหุ้นสามัญเพิ่มทุนของบริษัทร่วมดังกล่าว